Revanchismus
Röwanschismus bezäichnet e politischi Iistellig, wo sich gwaltsam wil rääche (frz. revanche) für milidäärischi und politischi Niiderlaage oder Friidensbedingige oder Friidensverdraäg will annulliere. Wemm mä sich friidlig drum bemüet Friidensbedingige z ändere, säit mä däm Verdraagsrewisionismus.

In Frankriich bezäichnet Röwanschismus (fr. revanchisme) e nationalistische Ströömig, wo zwüschen em Dütsch-Französische Chrieg 1870/1871 und em Erste Wältchrieg wit verbräitet gsi isch und s Ziil gha het, Elsass-Lothringe zruggzeroobere.

In Dütschland wird dr Begriff as pejorativabwärtends Schlaagwort brucht für Ideologie, wo d Oder-Neisse-Gränze ableene und d Verlust vo de Ostgebiet vom Dütsche Riich sit em Zwäite Wältchrieg, wo mit ere berbunde si.

In dr DDR isch dr Begriff „Röwanschismus“ e feste Bestanddäil vo dr politische Terminologii vo dr SED gsi. Er isch as politische Kampfbegriff gegen e westdütsche „Klassefind“, gegen d Bundesregierig und gege Bardeie (speziell d CDU/CSU) verwändet worde.

Ideologii
Politik